Alexis Sánchez

Alexis Alejandro Sánchez  (* 19. december 1988, Tocopilla, Čile) je čilský futbalový útočník, alebo pravý krídelník, momentálne pôsobiaci v klube Olympique de Marseille a v čilskom národnom tíme.

Životopis 
Sánchez začal svoju kariéru v mládežníckom tíme Cobreloa vo veku 15 rokov a do A-tímu sa dostal po dvoch rokoch. Jeho veľký talent si všimli skauti Udinese Calcio, klubu talianskej Serie A. Ako 17-ročný tam podpísal zmluvu na 3 milióny dolárov. Potom bol uvoľnený na hosťovanie do Colo-Colo a Club Atlético River Plate.

Do Udinese prišiel už ako víťaz argentínskej a čilskej ligy v júni 2008. V Udinese Calcio zažil veľký kariérny rast a v sezóne talianskej ligy 2010/11 bol jedným z tvorcov štvrtého miesta v Serii A. 27. februára 2011 strelil Sánchez štyri zo siedmich gólov súperovi z US Città di Palermo pri víťazstve 7 – 0, pričom v stretnutí odohral iba 52 minút. 

V národnom tíme debutoval v zápase proti Švédsku v roku 2006 a prvý reprezentačný gól strelil v zápase proti Švajčiarsku pri prehre 1 – 2.

FC Barcelona 
20. júla 2011 ho z Udinese Calcio kúpil za 26 miliónov € španielsky klub FC Barcelona. Sánchez sa stal prvým čilským hráčom, ktorý za tento klub hral. Vyhral s ním Supercopa de España 2011 a Superpohár UEFA 2011, pričom debutoval v prvom zápase Supercopa de España proti Realu Madrid. Prvý gól vsietil v stretnutí s Villarreal CF v Primera División. Jeho klub 10. septembra 2011 zvíťazil 5 – 0.

Arsenal 
10. júla 2014 ho kúpil za približne 32 miliónov libier londýnsky Arsenal FC.

Manchester United 
22. januára 2018 ho získal z Arsenalu výmenou za Henrikha Mkhitaryana bez odstupného Manchester United.

Hráčske štatistiky

Klub

Úspechy

Klubové 
 Colo-Colo
 Chilean Primera División (2x)
(2006 Clausura, 2007 Apertura)
 Copa Sudamericana
striebro – 2006

 CA River Plate
 Primera División de Argentina (1x)
(2008 Clausura)

 FC Barcelona
 Supercopa de España (2x)
(2011,2014)
 Superpohár UEFA (1x)
(2011)

Reprezentačné 
 Majstrovstvá sveta vo futbale hráčov do 20 rokov
 bronz

Individuálne 
 Serie A – Hráč mesiaca (1): február 2011
 Serie A – Futbalista roku (1): Sezóna 2010/11

Iné projekty

Zdroj 

Čilskí futbalisti
Hráči Udinese Calcio
Hráči River Plate
Hráči Arsenal FC
Narodenia v 1988
Žijúci ľudia